KIRJALLINEN KYSYMYS P-2110/01

esittäjä(t): Olivier Dupuis (TDI) neuvostolle

(12. heinäkuuta 2001)

Aihe: Georgia/Tsetsenia: Russon ja Robrillardin tapaukset

Tbilisistä käsin Tetenian sodasta raportoinut italialaisen Radio Radicale -aseman kirjeenvaihtaja Antonio Russo löydettiin 16. lokakuuta 2000 murhattuna joidenkin kilometrien päästä Tbilisistä. Lukuisista pyynnöistä huolimatta ei ole löydetty mitään seikkoja, joiden perusteella olisi voitu selvittää, missä olosuhteissa Antonio Russo kuoli, tai paljastaa, kuka hänet murhasi. Äskettäin kävi ilmi, että joitakin viikkoja Antonio Russon murhan jälkeen, 28. marraskuuta 2000, Euroopan turvallisuus- ja yhteistyöjärjestön Tbilisin edustuston ranskalainen ihmisoikeusasioiden lainopillinen neuvonantaja Jan Robrillard löydettiin kuolleena asunnostaan. Tutkinnassa kävi ilmi, että Robrillard oli tukehtunut kaasuvuodon seurauksena. Asioista perillä olevien lähteiden mukaan Antonio Russo ja Jan Robrillard tunsivat toisensa ja olivat keskenään tekemisissä.

Näiden vähintäänkin hämmentävien yhteensattumien perusteella voidaan olettaa, että Jan Robrillard saattaisi olla henkilö, jonka haltuun Antonio Russo oli antanut videokasettinsa ja asiakirjansa, jotta tämä huolehtisi kyseisestä materiaalista ja sen kääntämisestä ja monistamisesta. Antonio Russo olikin

vähän ennen kuin hänet murhattiin Tbilisissä sanonut äidilleen puhelimessa, että hänen hallussaan oli selviä todisteita hirvittävistä väkivaltaisuuksista ja murhista, joihin Venäjän federaation asevoimat ovat syyllistyneet Teteniassa sekä siitä, että nämä ovat käyttäneet Geneven yleissopimuksessa kiellettyjä aseita. Kyseisiä todisteita ei ole löydetty Antonio Russon asunnolta Tbilisistä.

Onko neuvosto selvillä yllä esitetyistä seikoista? Onko neuvostolla tarkkoja tietoja Jan Robrillardin kuolemasta tehdystä tutkinnasta ja sen tuloksista? Jos komissiolla on kyseistä asiaa koskevia tietoja, mihin toimiin se on ryhtynyt yhteistyössä Georgian, Ranskan ja Italian viranomaisten kanssa näiden kahden tapauksen välisen mahdollisen yhteyden selvittämiseksi ja näiden tapausten selvittämiseksi perinpohjaisesti?

Vastaus

(27. marraskuuta 2001)

Neuvosto otti järkyttyneenä vastaan tiedon Antonio Russon ja Jan Robrillardin ennenaikaisista kuolemista. Molemmat miehet olivat päättäneet työskennellä tärkeillä ja vaikeilla aloilla ja osoittivat olevansa sitoumustensa mittaisia. Kummatkin olivat myös selvästi olleet työtovereidensa kunnioittamia.

Näitä kahta kuolemaa koskevien tietojen julkistamista seuranneina kuukausina neuvosto on luottanut siihen, että Italian, Ranskan ja Georgian poliisi tutkii kuolemiin liittyvät olosuhteet. Tbilisissa olevat EU:n jäsenvaltioiden edustajat sekä siellä oleva komission edustusto seuraavat jatkuvasti tilannetta, mutta neuvosto ei ole saanut yksityiskohtaisia tietoja tutkimuksista tai niiden tuloksesta.

Huhuja ja arveluja neuvosto ei tietenkään voi kommentoida.

Sen sijaan neuvosto ilmaisee avoimesti ja päättäväisesti kantansa lehtimiehiin kohdistuvaa väkivaltaa vastaan ja tiedotusvälineiden vapauden puolesta. Viime kuukausien aikana neuvostolta ei valitettavasti ole puuttunut tilaisuuksia toistaa kantaansa näihin asioihin.

Niin kauan kuin lehtimiehiin kohdistuu väkivaltaa ja tiedotusvälineiden vapautta rajoitetaan eri maissa, neuvosto käyttää kaikkia poliittisen vuoropuhelun keinoja tuodakseen esille tällaiset väärinkäytökset ja toimii niiden lopettamiseksi.